חיים קניבסקי

הרב שמריהו יוסף חיים קַנְיֶבְסְקִי (ט"ו בטבת ה'תרפ"ח, 8 בינואר 1928 – ט"ו באדר ב' ה'תשפ"ב, 18 במרץ 2022) היה רב חרדי־ליטאי בולט, ומחבר ספרים רבים במגוון מקצועות תורניים. הבולט שבין ספריו הוא "דרך אמונה", העוסק בתחום המצוות התלויות בארץ. הרב קניבסקי היה מפורסם אף מחוץ למגזר החרדי ורבים ראו בו את גדול הדור והגיעו לקבל את ברכתו ועצתו. מאז פטירת הרב אהרן יהודה ליב שטינמן בשנת 2017 ועד לפטירתו, היה אחד משני מנהיגי הציבור הליטאי, לצד הרב גרשון אדלשטיין. השתתף בכמה מישיבות מועצת גדולי התורה של דגל התורה, אף שלא היה חבר בה. נולד בפינסק, אז בפולין, בנם הבכור של הרב יעקב ישראל קניבסקי ("הסטייפלר") ופעשא מרים, אחותו של החזון איש. אביו שימש סנדק בברית המילה שלו וקרא את שמו שמריהו יוסף חיים, על שם שני סביו: הרב שמריהו יוסף קרליץ – רבה של קוסובה, והרב חיים פרץ קניבסקי. בא' בניסן תרצ"ד (1934) עלה עם משפחתו לארץ ישראל והם התיישבו בבני ברק. בתחילה התגורר עם משפחתו בבית דודו, החזון איש, ומאוחר יותר עברו לדירה סמוכה בשכונת גבעת רוקח. כאשר עבר החזון איש לשכונת זכרון מאיר עברה אף משפחתו להתגורר בסמיכות אליו. למד ב"תלמוד תורה רבי עקיבא - מרכז". בגיל עשר החל ללמוד בישיבת תפארת ציון בבני ברק, שם למד אצל הרב מיכל יהודה ליפקוביץ שהחל למסור שיעורים בישיבה. לאחר שש שנות לימוד בתפארת ציון, ביקש אביו שיבוא ללמוד אצלו בישיבת בית יוסף, ושם למד אצלו זמן אחד את מסכת יבמות. לאחר מכן עבר ללמוד בישיבת לומז'ה בפתח תקווה בראשות רבי ראובן כץ. בגיל 16.5, העיד עליו ראש הישיבה כי הוא בקיא בשלשה סדרי תלמוד בבלי "ידיעה יסודית ומקיפה בראשונים ואחרונים". בשנתו הראשונה שם, בגיל 17, סיים לראשונה את כל התלמוד הבבלי. במשך שנתיים שמע שיעורים מהרב אלעזר מנחם מן שך, שכיהן כר"מ בישיבה, וכן שמע שיעורים מהרב אליהו דושניצר, שכיהן כר"מ ומשגיח בישיבה. בשנתו האחרונה בישיבה שמע שיעורים מהרב יחיאל מרדכי גורדון שמונה לראש הישיבה באותה שנה. מדי שבוע היה חוזר לביתו לקראת שבת, ואז למד תורה מדודו החזון איש. בעת לימודיו בישיבת לומז'ה פרצה מלחמת העצמאות וכל תלמידי הישיבה גויסו לשמירה בחזית המצרית, עם מקלות ואבנים בלבד. הרב שמואל גרוסברד, שמונה למפקדם, הורה לתלמיד הצעיר לעלות עם גמרתו לראש הגבעה, שם למד עד לסיום הקרבות. בז' בכסלו תשי"ב (דצמבר 1951) נשא לאישה את בת שבע אסתר, בתו של הרב יוסף שלום אלישיב. השדכנים היו הרב בן ציון ברוק, ראש ישיבת נובהרדוק בירושלים, והחזון איש, ששיבח במכתב את החתן והכתירו בתואר "מרא דכולא תלמודא" (אדון התלמוד כולו). בסידור הקידושין כובד רבי ראובן כץ. בני הזוג התגוררו בפתח תקווה מספר חודשים והוא המשיך ללמוד בישיבת לומז'ה. לאחר מכן עברו לבני ברק וחלקו דירה משותפת עם משפחות הרב נסים קרליץ, הרב עמרם זקס והרב דב וינטרוב, כאשר כל משפחה התגוררה בחדר אחד והמטבח היה משותף לכולן. בהמשך עברו לדירה מורחבת יותר שחלקו עם משפחת הרב פינחס שרייבר. בבני ברק החל ללמוד בכולל "עטרת יוסף", שלימים נקרא כולל חזון איש. הוא למד שם במשך עשרות שנים. בסוף שנות השבעים ערך את פירוש "תבונה" על התלמוד הירושלמי לרב יצחק אייזיק קרסילשציקוב. על אף היותו רב ליטאי פנו אליו רבים לקבלת ברכה (דבר המקובל יותר אצל אדמו"רים חסידיים). ברכותיו היו יוצאות דופן בקיצורן. הוא נהג להשתמש במילים "ברכה והצלחה", ובאמצע העשור השני של המאה ה-21 אף החל להשתמש בראשי התיבות "בּוּ"הַ", כדי לקצר את משך זמן הברכה. בקמפיינים שונים, למשל לאיסוף תרומות או לחיסון, שימש שמו לעידוד ההיענות לקמפיין בתמורה לברכתו. יש שסיפרו על הניסים שחוללו ברכות הרב. היה חבר בוועדת הרבנים של מרכז רפואי מעיני הישועה. ערך מורחב – הלוויית הרב חיים קניבסקי נפטר מדום לב בביתו בערב שבת ט"ו באדר ב' ה'תשפ"ב 18 במרץ 2022. הלווייתו התקיימה יומיים לאחר פטירתו, ביום ראשון - י"ז באדר ב' ה'תשפ"ב, 20 במרץ 2022 בבני ברק. אורכו של מסע ההלוויה היה כקילומטר. הוא התחיל בבית הרב, ברחוב רשב"ם בבני ברק, והסתיים בבית הקברות שומרי שבת בעיר. השתתפו בה על פי הערכת משטרת ישראל כ-500 אלף משתתפים, ולפי עיריית בני ברק כ-750 אלף משתתפים, מה שהופך אותה להלוויה השנייה בגודלה בהיסטוריה של מדינת ישראל. ההלוויה קיבלה סיקור מקדים נרחב לאור החששות בגין ריבוי המשתתפים הגדול והשפעות קיום האירוע על תשתיות ושירותים במרחב הציבורי בגוש דן. לאחר פטירתו התפתח בין שלושת בניו סכסוך ירושה על עזבונו, ולאחר הליך גישור שנערך בבית דין צדק בני ברק, נחתם ביניהם הסכם חלוקה שווה. הרב קניבסקי נחשב בקיא בספרות התורנית, ובייחוד בספרות חז"ל, כולל מדרשים קטנים שהעיסוק בהם אינו רווח. דרך לימודו התבססה על בקיאות רחבה, השוואת המקורות וביאורם זה על פי זה. בקיאותו הקנתה לו בציבור החרדי את התואר "שר התורה". לרב קניבסקי היה מחזור לימוד שעליו הקפיד משנות העשרים לחייו וכינה אותו "החובות". הוא הקדיש ללימוד זה בעיקר את שעות הלילה, מחצות ועד להנץ החמה. הלימוד כלל מדי יום תלמוד בבלי, תלמוד ירושלמי, תוספתא, רמב"ם, טור, שולחן ערוך, נ"ך וזוהר. מדי יום למד שמונה דפים בתלמוד הבבלי ואת הסוגיות המקבילות בתלמוד הירושלמי. במסכתות שעליהן אין תלמוד בבלי (בעיקר בסדר זרעים) למד את התלמוד הירושלמי בקצב מוגבר, כדי לסיימו במקביל לתלמוד הבבלי. את הטור והשולחן ערוך למד עם נושאי כליהם בהספק של כחמישה דפים ביום (בעימוד של דפוס וילנה). בימי שישי היה מוסיף ללימוד שניים מקרא ואחד תרגום את מדרשי ההלכה הקשורים לפרשת השבוע לצד פרשני המקרא מהראשונים למד כל יום תנא דבי אליהו ובמוצאי שבת מוסיף מיוחד. נהג לסיים מדי שנה את התלמוד כולו. במעמד הסיום השתתף קהל רב. זמן הסיום נקבע לערב פסח על מנת לקיים סעודת מצווה בשל תענית הבכורות המוטלת עליו. בשנה מעוברת, שבה פוחת העומס של הספק לימודו, ניצל את חודש העיבור לעריכה והדפסה של ספר תורני חדש שעל כתיבתו עמל במשך כל השנה. בחיי אביו נהג להוסיף לשמו בפתח הספר את התואר הרב, אך לאחר פטירת אביו חדל מכך. במהלך השנים למד את התלמוד הבבלי והירושלמי עם מספר חברותות, בהם הרב אלעזר צדוק טורצין (עמו הוציא את ספרו "שונה הלכות"), הרב חיים ישראל שפירא, הרב אברהם גולדשמידט והרב גדליה נדל. בימי שישי היה לומד בחברותא קבועה עם גיסו הרב יצחק זילברשטיין. בשנותיו האחרונות למד לרוב בעצמו. את התלמוד הבבלי למד עם בנו הרב יצחק שאול. הרב קניבסקי לא מסר שיעורים או שיחות למעט שלוש פעמים בשנה. בימי פטירת החזון איש ואביו מסר שיעור תורני על פי דרך לימודם בבית הכנסת לדרמן, וביום פטירת הרב שך מסר שיעור משניות בביתו. אלפי מכתבי שאלות נשלחו אליו מדי שנה, בכל תחומי העניין התורניים. תשובותיו בדרך כלל קצרות מאוד וכוללות מילים בודדות. מתשובותיו שבכתב ושבעל-פה התפתחה ספרות שו"ת ענפה. כמאה ספרים מכילים מדור תשובות שלו לשאלות המחברים. לא אחת התבטא שמחמת כתיבת התשובות לשאלות הרבות התעכב בכתיבת ספריו. מעורבותו הציבורית של הרב קניבסקי החלה בעת הקמת מפלגת "דגל התורה" ב-1988. הרב שך ביקש ממנו להופיע לצידו בכינוס יסוד המפלגה בבנייני האומה וצירף אותו עמו בנסיעתו לכינוס בירושלים. בכינוס בחירות שנערך לאחר מכן ביקש הרב שך שיביאו את הרב קניבסקי מביתו ורק לאחר מכן עלה לנאום כשהוא הקדיש חלק מנאומו לחלוק לו שבחים ולהדגיש את החובה לציית להוראותיו, ובין היתר אמר עליו כי "הוא הכי גדול ממה שיש לנו בעולם". בעת הקמת מועצת גדולי התורה של "דגל התורה" התבקש הרב קניבסקי להצטרף למועצה. לאחר שסירב הורה הרב שך לצרפו לצד חמיו הרב אלישיב כ"בעל דעה שאינו חבר", שיש להתחשב בדעתו אף אם לא השתתף בישיבות מועצת גדולי התורה. בתקופת מעורבות ישראל במלחמת המפרץ, הובטח בשמו שבבני ברק לא יפלו טילים, בהסתמכו על אמירה דומה של דודו החזון איש. הבטחה דומה פורסמה בשמו בעת מבצע עמוד ענן. ב-2013, כאשר מפלגת "בני תורה" התמודדה בבחירות לרשויות המקומיות בשלוש ערים מול "דגל התורה", השתתף בישיבת המועצה כדי להביע את תמיכתו הפומבית ב"דגל התורה". באותה תקופה התבטא בחריפות נגד התומכים והמצביעים למפלגת "בני תורה" וכינה אותם "ריקים ופוחזים בעלי מחלוקת". לאחר הבחירות הורה לשואלים רבים על היפרדות מתומכי "בני תורה" במוסדות החינוך ובקהילות. מאז פטירת חמיו הרב אלישיב גדלה מעורבותו של הרב קניבסקי בהנהגת הציבור הליטאי, והוא תמך במהלכיו של הרב אהרן יהודה ליב שטינמן בהנהגת הציבור. בימי חוליו האחרון של הרב אלישיב פורסם ב"יתד נאמן" מכתב בכתב ידו של הרב קניבסקי, שבו כתב: ”הנה הנהגת הדור מסורה כיום למרן גאון ישראל הגראי"ל שטיינמן שליט"א, אשר כל מעשיו לשם שמים, והנה עתה זכינו שמרן שליט"א ע"פ הוראת מורי חמי שליט"א נטל עליו כל הנהגת העיתון יתד נאמן אשר אאמו"ר זללה"ה יסדו יחד עם מו"ר מרן הגרא"מ שך זללה"ה”. לאחר פטירת הרב שטינמן בדצמבר 2017 גברה מעורבותו של הרב קניבסקי בהנהגת הציבור החרדי ליטאי הקשור ב"דגל התורה". לצידו בהנהגה עמד הרב גרשון אדלשטיין ראש ישיבת פוניבז' שעמד בראש מועצת גדולי התורה של המפלגה. לאחר אדר תשע"ח הוא כונה ב"יתד נאמן" "רשכבה"ג". באוקטובר 2018, לקראת הבחירות לרשויות המקומיות, השתתף שוב בישיבת מועצת גדולי התורה. הרב קניבסקי עמד בנשיאות מוסדות חינוך וארגוני צדקה רבים, בהם עטרת שלמה, יששכר באהליך, קופת העיר, ועד הרבנים לענייני צדקה, לב לאחים ובד"ץ שארית ישראל. הוא קיבל בביתו מדי יום מאות פונים לעצה וברכה בתחומים שונים. בראשית התפרצות נגיף הקורונה בישראל (מרץ 2020) ואל מול הוראת משרד הבריאות לסגור את כלל מוסדות החינוך, הורה הרב קניבסקי להשאיר את הישיבות ותלמודי התורה פתוחים, בנימוק שביטול תורה מסוכן יותר. עם זאת, כעשרה ימים מאוחר יותר, כאשר התפשטה המגפה, ענה בתשובתו למכתב שו"ת כי מי שמזלזל בהוראות הרפואה מוגדר כרודף. בגל המגפה השני (אוקטובר 2020) פורסם בשם הרב קניבסקי כי יש לפתוח את תלמודי התורה בניגוד להנחיות הממשלה, שאסרו על כך. ביוני 2021 קרא לכולם להתחסן נגד נגיף הקורונה, כולל גילאי 12–15. הרב קניבסקי טרח לחזק את תקנותיו ופסיקותיו של החזון איש, בהם: אי הסתמכות על היתר מכירה בשנת השמיטה, איסור שימוש בחשמל ומים המסופקים תוך חילול שבת, אי הסתמכות על עירוב עירוני עקב הקושי להשגיח שלא ייפסל משבוע לשבוע, קריאת מגילת אסתר בעיר בני ברק גם ביום שושן פורים מספק, ועוד. לרבים מבאי ביתו הורה הרב קניבסקי על: גידול זקן והנחת הפאות לפני האוזניים, איסור ענידת שעון יד לגברים משום איסור לא ילבש, לבישת חולצות עם שרוולים ארוכים, כתיבת חיבורים תורניים, ועוד. הרבה לייעץ לאנשים הסובלים מבעיות בריאות שונות, לעסוק בלימוד תורה בנושא הקשור לאופי הבעיה – בשם או בתוכן העניין. הנהגה בולטת נוספת שלו היא עידוד לנישואים מוקדמים באזור גיל שמונה עשרה, וכך גם נוהגים רבים מנכדיו. הרב חיים קניבסקי היה נשוי לרבנית בת-שבע קניבסקי, בתו של הרב יוסף שלום אלישיב, שנפטרה בשנת תשע"ב (2011), ואב לשמונה ילדים - חמש בנות ושלושה בנים. שניים מגיסיו הם הרב יצחק זילברשטיין והרב עזריאל אוירבך. בניו ובנותיו: חנה שטיינמן (נפטרה ה'תשע"ד, 2014) – נישאה לרב שרגא נח, ראש ישיבת קהילות יעקב וחבר מועצת גדולי התורה, בנו של הרב אהרן יהודה לייב שטיינמן. הרבנית לאה קולדצקי – נישאה לרב יצחק, מגיד מישרים. מקבלת קהל כמנהג אמה. הרב אברהם ישעיהו – עורך כתבי סבו הסטייפלר "קריינא דאיגרתא" וכמה מספרי אביו. מחבר ספר "מוסר אב", עם אביו, על הלכות בן סורר ומורה. כיהן כראש ישיבת "שפת הים" לבעלי תשובה. רות – נישאה ליהושע צביון. מחברת הספר "בית אמי" על אמה. הרב שלמה – ראש ישיבת תפארת ציון וישיבת קריית מלך. ברכה – נישאה לרב זליג ברוורמן, ראש ישיבות סדיגורא, "דרך אמונה - לוד" ו"נתיבות יצחק", ועורך ביאורי חמיו לתלמוד הירושלמי ומסכת כלה. דינה – נישאה לרב אלעזר דוד אפשטיין, ר"מ בישיבת תורה בתפארתה ומחבר הספרים "משנת השבת" ו"שחיטת חולין". הרב יצחק שאול (שוקי) – חתנו של הרב בנימין ביינוש קורלנסקי (חתן הרב מיכל יהודה ליפקוביץ), למד בחברותא עם אביו וכתב חלק ממכתביו. העורך הראשי של ספרי "דעת נוטה" שבהם תשובות אביו על סדר שולחן ערוך. מחבר הספרים "בר גיבול" ו"אהל עראי", ופירוש "שיח אמונה" המלוקט מספר אביו על הלכות שמיטה. בנו, יעקב ישראל (יענקי), ניהל את סדרי הכניסה אל הרב קניבסקי ותיווך בינו לבין אישים פוליטיים ואחרים. דרך אמונה - ספר הערוך במתכונת המשנה ברורה על ספר זרעים מתוך משנה תורה לרמב"ם, 5 כרכים דרך חכמה - ספר הערוך במתכונת המשנה ברורה על הלכות בית הבחירה וכלי המקדש שבספר עבודה בספר משנה תורה לרמב"ם שקל הקודש - פירוש על הלכות שקלים ועל הלכות קידוש החודש בספר משנה תורה בשער המלך - בירורים וציונים על הקדמת הרמב"ם למשנה תורה. נדפס בספר שיח השדה חלק א קריית מלך - ציוני מקורות על ספר משנה תורה שערי אמונה - ביאורים וחידושים על המשניות שבסדר זרעים טעמא דקרא - חידושים על התנ"ך למכסה עתיק - מקומות בתנ"ך שבהם הפסוק סתום וחז"ל פירשו את הכוונה פירוש על התלמוד ירושלמי - על מסכתות סדר זרעים, סדר מועד, ומסכתות יבמות, כתובות ונדרים מסדר נשים. הביאור נדפס גם בגיליון תלמוד ירושלמי בהוצאת עוז והדר (בהוצאת תש"ע עד סוף סדר מועד, ובהוצאת תשע"ז נוספו ההערות גם ביבמות וכתובות). שיח השדה (חלק ג) - הערות על סדר הש"ס יישוב הדעת - יישוב על קושיות שהמהרש"א כתב עליהם 'ויש ליישב ודו"ק', נדפס כחלק משיח השדה ח"ב פירוש אמת וצדק - על מסכת גרים פירוש מצרף ומטהר - על מסכת כותים פירוש קנין הגוף וקנין פירות - על מסכת עבדים פירוש תכלת וארגמן - על מסכת ציצית - פירוש תפילה של ראש תפילה של יד - על מסכת תפילין פירוש פרשה פתוחה פרשה סדורה - על מסכת מזוזה פירוש קלף ודוכסוסטוס - על מסכת ספר תורה פירוש על מסכת כלה רבתי שונה הלכות - על שולחן ערוך אורח חיים, כולל קיצור פסקי המשנה ברורה והחזון איש, 3 כרכים. אורחות יושר - דברי מוסר, מלוקטים בעיקר מדברי חז"ל, מהראשונים ומהאחרונים. פרק בשיר - פירוש על פרק שירה נחל איתן - הלכות עגלה ערופה שיח השדה ח"א וח"ב - הלכות כתובת קעקע, קרני חגבים, דברים המועילים לזיכרון בהיר בשחקים (ח"א) - ביאור על ספר הבהיר בהיר בשחקים (ח"ב) - ביאור על ספר רזיאל המלאך ספר נח וספר חנוך הרב קניבסקי הרבה להשיב לשואליו בכל תחומי העניין התורניים, אך לרוב התבסס על דברי קודמיו ומיעט להכריע בשאלות חדשות. התשובות בדרך כלל קצרות מאוד וכוללות מילים בודדות בלבד. מתשובותיו שבכתב ושבעל-פה התפתחה ספרות שו"ת ענפה. כמאה ספרים מכילים מדור תשובות שלו לשאלות המחברים. בין הספרים הבולטים המוקדשים לתשובותיו: דעת נוטה - ליקוט תשובות הלכתיות לפי סדר המשנה ברורה, בתוספת הערות והבהרות מהרב קניבסקי וכן מראי מקומות לפוסקים אחרים שהוסיף צוות עורכים בראשות בנו הרב יצחק שאול. שלושה חלקים, תשס"ט-תשע"ו. הסדרה צפויה לכלול כעשרה כרכים. דרך שיחה - שאלות במגוון נושאים על סדר פרשיות השבוע מאת תלמידו הרב אליהו מן (על פי שיחותיו עם הרב קניבסקי מדי סעודת ליל שבת), שני חלקים שמעה תפילתי - ביאורים על סדר התפילות המבוססים על תשובותיו לצבי יברוב, בני ברק ה'תשס"ח בשנת ה'תשע"ב יצא ספר בשם "מאחורי הפרגוד" ובו דברי תורה ואמרות בנושאים שונים, ממנו ומהרב שטיינמן. בנוסף, מדי שבוע יצא[דרושה הבהרה] עלון שבת בשם דברי שי"ח ובו תשובות ודברי תורה ממנו ממהלך השבוע החולף. הרב קניבסקי נהג לחתום על ספריו בראשי התיבות שי"ח בהגרי"י (שמריהו יוסף חיים בן הגאון רבי יעקב ישראל). הרב גדליה הוניגסברג, בתוך מנחת תודה (ה'תשע"ד) - מהנהגות הרב קניבסקי הרב גדליה הוניגסברג, החובות - על סדרי לימודו של הרב קניבסקי, אדר א' ה'תשע"ו רבי חיים - ביוגרפיה וסיפורים, אדר א' ה'תשע"ו אין לו להקב"ה אלא ד' אמות של הלכה בלבד - על ההנהגות ההלכתיות של הרב קניבסקי, ה'תשע"ו רפאל הלוי, גדול בקרבך, אוסף סיפורים. אדר ב' ה'תשע"ו הרב שלמה לוונשטיין, ומתוק האור - פניני רבי חיים קניבסקי, סיון תשפ"ב. מדיה וקבצים בנושא חיים קניבסקי בוויקישיתוף הקלטות של הרב קניבסקי באתר "קול הלשון" רשימת המאמרים של חיים קניבסקי, באתר רמבי"ש מידע על חיים קניבסקי בקטלוג הספרייה הלאומית חיפוש חיים קנייבסקי בעיתונות יהודית היסטורית מאמרים וספרים גדליה הוניגסברג, הספרים של רבינו הגר"ח קניבסקי, באתר אוצר החכמה בנימין בראון, 'תשובות בזק: לקראת ריאליזם הלכתי?', דיני ישראל לה (תשפ"ב), עמ' 148-111. גבריאל יצחק רוונה (Q126045846), "הרב חיים קניבסקי זצ"ל ויצירתו בראי מדעי המידע", 14 בפברואר 2023 (קישור להורדה) כתבות משה ויסברג, תל-תלפיות לכל ישראל • סדר יומו של הגר"ח קניבסקי, באתר בחדרי חרדים, 22 באפריל 2011 חנני בלייך, הפוסק, באתר ישראל היום, 10 בינואר 2019 יאיר שרקי, הצצה נדירה לתוך ביתו של ר' חיים קניבסקי, אתר יוטיוב, 28 בפברואר 2019 יאיר שרקי, ‏מיוחד: הצצה לדמותו של הרב קניבסקי - שפתח את תלמודי התורה בניגוד לעמדת המדינה, באתר ‏מאקו‏, 21 באוקטובר 2020 זמן אמת עונה 5 | שר התורה: הצצה נדירה לחצרו של הרב חיים קנייבסקי - פרק 8, סרטון בערוץ "כאן 11 - תאגיד השידור הישראלי", באתר יוטיוב (אורך: 01:04:02) קובי נחשוני, לירן לוי, ברוך דיין האמת: נפטר הרב חיים קניבסקי, באתר ynet, 19 במרץ 2022 נדב הלפרין, המתמיד: פרידה מהרב קנייבסקי, מתוך הפודקאסט "אש זרה", באתר כאן, 21 במרץ 2022 ספרי רבי חיים קניבסקי, באתר אוצר הספרים היהודי השיתופי דרך אמונה - חלק א, ‏בני ברק תשנב, באתר היברובוקס, חלק ב, ‏בני ברק תשנד, באתר היברובוקס, חלק ג, ‏בני ברק תשנד, באתר היברובוקס, חלק ד, ‏בני ברק 5756, באתר היברובוקס, השלמה לספר דרך אמונה, ‏בני ברק תשסג, באתר היברובוקס שקל הקדש, ‏בני ברק תשנח, באתר היברובוקס דרך חכמה, ‏בני ברק תשסח, באתר היברובוקס שונה הלכות - חלק א, ‏בני ברק תשמט, באתר היברובוקס, חלק ב, ‏בני ברק תשסד, באתר היברובוקס, חלק ג, ‏בני ברק תשסט, באתר היברובוקס, שיח השדה - חלק א, ‏בני ברק תשס, באתר היברובוקס, חלק ב, ‏בני ברק תשלז, באתר היברובוקס, חלק ג, ‏בני ברק תשסט, באתר היברובוקס ארחות יושר, ‏בני ברק תשנז, באתר היברובוקס בשער המלך, ‏תל אביב תשכ, באתר היברובוקס נחל איתן, ‏בני ברק תשלז, באתר היברובוקס קריית מלך, ‏בני ברק תשלח, באתר היברובוקס ברייתא דמלאכת המשכן וברייתא דמסכת מדות, ‏בני ברק תשסח, באתר היברובוקס ברייתא פרק שירה עם ביאור פרק בשיר, ‏בני ברק תשמה, באתר היברובוקס שערי אמונה - חלק א, ‏בני ברק תשס, באתר היברובוקס, חלק ב, ‏בני ברק תשסב, באתר היברובוקס טעמא דקרא, ‏בני ברק תשסח, באתר היברובוקס ברייתא מסכת גרים עם פירושים אמת וצדק, ‏בני ברק תשנח, באתר היברובוקס ברייתא מסכת כותים עם ביאורים מצרף ומטהר, ‏בני ברק תשנ, באתר היברובוקס ברייתא מסכת עבדים עם פירושים קנין גוף וקנין פירות, ‏בני ברק תשנח, באתר היברובוקס ברייתא מסכת ציצית עם פירושים תכלת וארגמן, ‏בני ברק תשכב, באתר היברובוקס הערות בכתב ידו לתלמוד ירושלמי באתר הספרייה הלאומית כך נהג לחתום את שמו – "קניבסקי" בכתיב חסר, ולא "קנייבסקי" בכתיב מלא לדברי תורה שפרסם בעת לימודיו שם, ראו: חיים קניבסקי, בענין קים ליה בדרבה מיניה, חוברת תפארת ציון, בני ברק, תשרי תש"ב, עמ' ז–ח, באתר אוצר החכמה. המסמך בפורום אוצר החכמה. הרב ב. הלחמי, הגאון הגדול רבי חיים קניבסקי שליט"א פותח צהר נרחב לימי עלומיו בישיבת לומז'ה, מוסף שבת קודש יתד נאמן – פסח תש"ע שי איזנברג, מיהו מפקדו של הגר"ח קנייבסקי?, באתר בחדרי חרדים, 25 באוגוסט 2009 נפתלי קראוס, ה"ירושלמי" שהוברח ממוסקווה והגיע לבני-ברק, מעריב, 24 בנובמבר 1978 מרדכי אלקן, מהדורה חדשה לתלמוד הירושלמי: בלי צנזורה - ועם פירוש ממוסקווה, מעריב, 15 בינואר 1980 יאיר שרקי, ‏כך הפך קנייבסקי לרב המשפיע בארץ, באתר ‏מאקו‏, 27 בפברואר 2019 ליפא שמלצר כתב שיר על ברכותיו בשם בו"ה. כיכר השבת, ‏השיר החדש של ליפא מעורר סערה: "מה זה בו"ה בו"ה?" • האזינו, באתר כיכר השבת, 5 באוגוסט 2015 דוגמאות: יקי אדמקר‏, "התחסנת? התברכת": ברכה אישית מהרב קנייבסקי לכל מתחסן, באתר וואלה, 1 במרץ 2021 מרן רב חיים קנייבסקי שליט"א: יזכו מידה כנגד מידה להתארס עד לראש השנה תש"פ!, באתר "קופת העיר" דוגמאות: נעמה גרין, ביקש מהרב קנייבסקי ברכה לקניית דירה, והנס הגדול לא איחר מלהגיע, באתר "הידברות", 24 במאי 2021 ברכת הרב קנייבסקי התקיימה: זכו לפרי בטן אחרי 21 שנים הרב חיים קנייבסקי הלך לעולמו בגיל 94, באתר מעריב אונליין, 18 במרץ 2022 הארץ, הסתיימה הלווייתו של הרב קנייבסקי; המשטרה מעריכה שחצי מיליון אנשים השתתפו בהלווייה; הלוויית המיליון או חצי מיליון | מהצד השני עם גיא זהר - 21.03.22, סרטון בערוץ "כאן 11 - תאגיד השידור הישראלי; אוריאל בארי, ‏הגדולה בהיסטוריה? כמה היו בהלווית הרב קנייבסקי?, באתר "סרוגים", 21 במרץ 2022", באתר יוטיוב (אורך: 12:31) יוסי שטארק, סיקור חריג על הלוויית הרב קנייבסקי: כמה אנשים השתתפו?, באתר בחדרי חרדים, 21 במרץ 2022 לירן לוי, באורך קילומטר, תחת אבטחה ובהשתתפות מיליון איש: מסע ההלוויה של הרב קניבסקי, באתר ynet, 19 במרץ 2022 כתבי ynet, לקראת הלוויית קניבסקי: חשש מאירוע רב-נפגעים; התנועה זורמת, באתר ynet, 20 במרץ 2022 מנחם רהט, תמו מאבקי הירושה: עזבונו של הרב קנייבסקי זצ"ל שנאמד במיליונים יחולק שווה בשווה בין שלושת בניו, מצב הרוח גיליון 696 גדליה הוניגסברג, החובות של רבינו הגר"ח קניבסקי שליט"א, בני ברק 2016, בהקדמה גדליה הוניגסברג, החובות של רבינו הגר"ח קניבסקי שליט"א, בני ברק 2016, עמוד כ' זאב בלוי, הדרן עלך • רשכבה"ג מרן הגר"ח קנייבסקי בסיום הש"ס בער"פ, באתר JDN, ט"ז בניסן תשע"ח גדליה הוניגסברג, החובות של רבינו הגר"ח קניבסקי שליט"א, בני ברק 2016, עמוד מ"ו רשימת הפרסומים של חיים קניבסקי, בקטלוג הספרייה הלאומית (רשימה חלקית). באתר דרשו. משה הורוביץ, נגד א"י השלמה, כותרת ראשית, 12 באוקטובר 1988 אמנון לוי, קרב יום, קרב יום, אשר הוא לא ש"ס ולא אגו"י, חדשות, 10 באוקטובר 1988 שמעון ברייטקופף וישראל גרובייס, "אדיר במלוכה", משפחה גיליון 1351 - חג הפסח תשע"ח ישראל כהן, ‏הרב שך על הגר"ח: "הכי גדול ממה שיש לנו בעולם", באתר כיכר השבת, 16 באוקטובר 2013 פרוטוקול הקמת מועצת גדולי התורה בתוך "אדיר במלוכה", משפחה גיליון 1351 - חג הפסח תשע"ח מנחם רהט, תהילים נגד טילים, מעריב, 22 בפברואר 1991 טלי פרקש, הרב קנייבסקי: בבני ברק לא יפלו טילים, באתר ynet, 19 בנובמבר 2012 שרי רוט, הגראי"ל והגר"ח פרסמו מכתבים נגד 'בני תורה', באתר בחדרי חרדים, 21 באוקטובר 2013 חיים שקדי, ‏רבי חיים קנייבסקי: "הנהגת הדור מסורה לרב שטיינמן", באתר כיכר השבת, כ"ב בסיון תשע"ב (11 ביוני 2012). ירוחם שמואלביץ, מועצת התורה של דגל התורה התכנסה - אין תמיכה במאיר רובינשטיין, באתר לדעת צפו: על אף הקורונה בישיבת פונוביז' לומדים כרגיל, באתר "סרוגים", 15 במרץ 2020 משה וייסברג, פרסום ראשון: ההוראה נמשכת; הגר"ח לחיידרים: "להמשיך ללמוד", באתר בחדרי חרדים, 15 במרץ 2020 דוד הכהן, ‏מרן הגר"ח קנייבסקי הורה להתפלל ביחידות: "פיקוח נפש", באתר כיכר השבת, 29 במרץ 2020 דני זקן, ‏מנהיג הציבור הליטאי הרב קנייבסקי הורה לפתוח מחר את תלמודי התורה, באתר גלובס, 17 באוקטובר 2020 אלעד הומינר, הרב קניבסקי קורא לבני נוער להתחסן, באתר כיפה יצחק סילמן, החזון-איש ורבי חיים קנייבסקי: בחייהם ובמותם לא נפרדו, באתר JDN, ‏9.3.2023 ישראל כהן, הגר"ח קנייבסקי: "תעביר את הפאות קדימה - ותבריא", באתר כיכר השבת ישראל כהן, מרן הגר"ח קנייבסקי: אסור לענוד שעון משום 'לא ילבש', באתר כיכר השבת יעקב א. לוסטיגמן, רבי חיים קנייבסקי: "תתחיל ללבוש חולצות עם שרוולים ארוכים והכל יהיה בסדר", באתר דרשו הרב חיים קנייבסקי לתלמידו: תוציא ספרים שמנים לא כאלה דקים, באתר יוטיוב נעמה גרין, עם סגולה: סגולות מהגר"ח קנייבסקי, באתר הידברות, ‏10.5.2016 משה ויסברג, תקדים היסטורי: גדולי ישראל בעד חתונה בגיל צעיר • המכתב המלא, באתר בחדרי חרדים, ‏15 ביולי 2015 בן שאול, הרבנית חנה שטיינמן הלכה לעולמה, באתר ערוץ 7, 8 בספטמבר 2014 ישראל כהן, ‏המושכים בחוטים - פרק א': אנשי בית הגר"ח קנייבסקי, באתר כיכר השבת, 13 באפריל 2014 חיים בוזגלו, 5 המשפיעים של השנה: חיים בוזגלו בחר את האישים של תשע"ח, באתר חרדים10, 9 בספטמבר 2018 יקי אדמקר‏, "המתווך" של ליברמן והנכד המיוחס: אנשי הצללים של הציבור החרדי, באתר וואלה, 20 בספטמבר 2018 בהקדמה כותב המחבר כי השתתף בחיבור גם הרב אליעזר צדוק טורצ'ין. כמו כן הוא מודה לת"ח שהעירו הערות: הרב שאול ברזם, הרב אהרן לייב שטיינמן, הרב דוד שמידל, והרב בצלאל פכטהלט. דוגמה לתשובה בענייני יחוסו של המשיח שלמה ברזל, ‏70 אלף מכתבים כונסו לשו"ת הגר"ח קנייבסקי, באתר כיכר השבת, 26 ביוני 2009